Decizia de expulzare Foto: Hotnews

Clasa politica de la Chisinau a deziluzionat dramatic sperantele europene ale alegatorilor dupa 30 noiembrie 2014. Tot mai multi oameni au participat la manifestatiile unioniste, vazand reintregirea ca unica salvare pentru viitorul lor. Era ora 17:00 si ieseam din liceul romanesc Gheorghe Asachi. Avusesem o intrevedere cu cadrele didactice, planificand urmatoarele cursuri de cultura si civilizatie romaneasca pentru liceeni in vara care vine. Ei bine, trei civili de la SIS(serviciul secret de la Chisinau) s-au apropiat de masina mea la iesire din liceu. M-au rugat sa ii urmez 2 minute pentru niste lamuriri. Am facut asta, am ajuns intr-un sediu obscur unde mi s-a adus la cunostinta ca sunt considerat indezirabil pe teritoriul Republicii Moldova.Am intrebat motivul si au spus ca nu sunt obligati sa mi-l spuna. M-au escortat pana la vama, fara sa-mi permita macar sa imi iau lucrurile personale din apartamentul meu. Nu a existat nici macar o audiere, iar eu in Republica Moldova nu am nici macar o amenda de circulatie, daramite sa fi comis anumite acte de insubordonare. Motivul este destul de clar: au incercat sa descurajeze realizarea manifestatiei de sambata, 16 mai, ora 14:00, din Piata Marii Adunari Nationale unde se anuntau ca participanti zeci de mii de oameni.Am mai avut o problema pe 16 decembrie, cand mi s-a interzis accesul in vama, fara motiv, dimineata. Pana seara insa, mi s-a permis totusi accesul in independenta Republica Moldova, la presiunile autoritatilor din Bucuresti. E un sentiment ciudat, sa nu ti se permita accesul la tine acasa, pentru ca pentru toti romanii Basarabia este acasa...Am solicitat sprijin din partea ambasadei si a consulatului in directia anularii acestui act abuziv, sper ca ei sa fie eficienti si sa repare abuzurile comise de politicienii de la Chisinau, prea tematori ca-si vor pierde functiile cand va avea loc Unirea. Am fost sunat de domnul ambasador Lazurca si de doamna CONSUL Carmen Nicolae.Actiunea 2012 va organiza un protest azi de la ora 17:00 in fata ambasadei Republicii Moldova si ii invitam pe toti cu inima romana, de pe ambele maluri ale Prutului, dar si pe cei care se simt nedreptatiti de guvernatorii Republicii Moldova sa vina sambata de la ora 14:00 in centrul Chisinaului. Eu personal solicit ferm autoritatilor statului Romania sa faca toate demersurile necesare pentru ca drepturile mele sa-mi fie aparate.Presedintele Platformei Unioniste Actiunea 2012, George Simion, cetatean roman, a fost retinut miercuri de agentii Serviciului moldovean de Informatii si Securitate (SIS), iar in scurt timp a fost expulzat din Republica Moldova, primind interdictie de reintrare in aceasta tara timp de cinci ani.In urma cu scurt timp, George Simion a confirmat pe pagina sa de Facebook ca a fost retinut de SIS, explicand ca motivul ar fi marsul unionist pe care Platforma Actiunea 2012 il va organiza sambata in Chisinau. "Ei nu sunt de acord cu protestul din 16 mai", afirma Simion."Sunt in vama, expulzat cica 5 ani, astept hartia. Se temeau sa nu fie multa lume pe "16 mai" pentru "unire"", a adaugat George Simion, in mesajul postat pe Facebook.Serviciul moldovean de Informatii si Securitate nu a comentat informatiile. Platforma Unionista Actiunea 2012 este o coalitie de asociatii nonguvernamentale si grupuri civice care sustin unirea Republicii Moldova cu Romania.George Simion a mai fost vizat de o interdictie de intrare pe teritoriul Republicii Moldova in decembrie 2014, dar masura a fost anulata in doar cateva ore. George Simion explica atunci ca s-a aflat in aceasta situatie din cauza atitudinii critice fata de Guvernul de Chisinau.Platforma Actiunea 2012 va organiza sambata, la Chisinau, un mars unionist.Ambasada Romaniei la Chisinau a luat legatura cu autoritatile competente din R. Moldova si a solicitat clarificari cu privire la situatia cetateanului roman George Simion, dupa ce a aflat, din surse publice, despre retinerea acestuia de catre reprezentantii Biroului Migratie si Azil, informeaza Ministerul Afacerilor Externe (MAE) intr-un comunicat transmis miercuri seara."Ambasada Romaniei la Chisinau a aflat in dupa-amiaza zilei de 13 mai 2015, din surse publice, despre retinerea, de catre reprezentanti ai Biroului Migratie si Azil al Republicii Moldova, a cetateanului roman George Simion. Misiunea diplomatica a luat imediat legatura cu autoritatile competente ale Republicii Moldova - Ministerul Afacerilor Interne si Biroul Migratie si Azil - si a solicitat clarificari. O cerere formala in acest sens a fost adresata Ministerului Afacerilor Externe si Integrarii Europene al Republicii Moldova", se arata in comunicatul MAE.MAE mai precizeaza ca, "in paralel, Ambasada l-a contactat pe cetateanul roman, pentru a asigura intreaga asistenta care ar fi putut fi necesara"."Domnul George Simion a informat misiunea diplomatica cu privire la situatia sa, fara a formula solicitari concrete. In prezent, cetateanul roman este in drum spre Romania", arata MAE.Ministerul de Externe precizeaza totodata ca, prin Ambasada Romaniei la Chisinau, pastreaza in atentie cazul, "pentru obtinerea tuturor informatiilor clarificatoare".